 **Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE - proiect**

**25.10.2017**

Ca urmare a solicitării de emitere a acordului de mediu adresată de **COMUNA CICEU MIHĂIEȘTI** cu sediul în judeţul Bistriţa-Năsăud, localitatea Ciceu Mihăiești, nr. 42, comuna Ciceu Mihăiești, înregistrată la Agenţia pentru Protecţia Mediului Bistriţa-Năsăud sub nr. 11031 din 27.09.2017, cu ultima completare nr. 12005 din data de 23.10.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de 25.10.2017, că proiectul *„Modernizare drum de acces spre Cetatea Ciceului(Tronsonul II),comuna Ciceu Mihăiești, județul Bistrița-Năsăud”* propus a fi amplasat în *localitatea Ciceu Corabia, comuna Ciceu Mihăiești*, judeţul Bistriţa-Năsăud, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

 **I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) proiectul intră sub incidenţa HG nr. 445/2009 privind evaluarea impactului anumitor proiecte publice şi private asupra mediului, fiind încadrat în* Anexa 2 la pct. 10, lit.e):“construcţia drumurilor, porturilor şi instalaţiilor portuare, inclusiv a porturilor de pescuit, altele decât cele prevăzute în anexa nr. 1”; și la punctul 13, lit. a) “orice modificări sau extinderi, altele decât cele prevăzute la pct. 22 din anexa 1, ale proiectelor prevăzute in anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”;

*b) lungime totală de drum este de 2,900 km, din care pe o lungime de 1,535 km a fost modernizat;*

*- proiectul se realizează pe o lungime totală a traseului de 1,365 m;*

*- drumul păstrează traseul existent cu lăţimea părţii carosabile de 4 m, lățimea acostamentelor protejate de 0,25-050 m;*

- *platforme de intalnire – 8 bucati;*

*- santuri neprotejate;*

 *-santuri ranfort din beton L=280 m;*

 *- completări la podețe tubulare D=600 mm - 4 bucati;*

*- parapete deformabile de tip N2-L=250 m;*

 *S-au prevăzut șanțuri ranfort din elemente prefabricate de beton, cu rolul de a prelua apele din zona și de a sprijini totodată taluzele înalte. Acestea se vor monta pe urmatoarele poziții kilometrice:*

*-km 2+170-2+270; L=100 m*

*-km 2+540-2+690; L=150 m*

*-km 2+730-2+760; l=30 m*

*Lungimea totală =280 m*

*Cele 4 podețe existente sunt executate din tuburi de beton cu diametrul de 600mm. Acestea se vor completa cu timpane și camere de cădere din beton C25/30. În aval de podețe, șanțurile se vor proteja cu pereu din piatră brută de 20 cm grosime, așezat pe un strat de beton C25/30, de 15 cm grosime.*

 *Poziția podețelor pe planul de situație este:*

* *km 1+954 – D=600; camera de cadere , timpane si pereu*
* *km 2+057 – D=600; camera de cadere , timpane si pereu*
* *km 2+119 – D=600; camera de cadere , timpane si pereu*
* *km 2+505 – D=600; camera de cadere , timpane si pereu*

 *Apele pluviale se vor dirija prin șanțuri către podețele existente în zona, care se descarcă în receptorul natural, după configurația terenului, ca și pâna acum;*

*-* *șanțurile executate anterior de către beneficiar vor fi decolmatate și pe zonele abrupte se va urmări taluzarea șanțurilor cu panta minimă de 1:1,5, pentru stabilitatea versanților. Dacă în timp, șanțurile dinspre versant nu se vor stabiliza, va fi necesara protejarea și stabilizarea versanților cu pereu din piatră brută sau cu beton*.

*- lucrări de semnalizare (marcaje, table indicatoare);*

*c) proiectul nu are efect cumulativ cu alte proiecte de acelaşi tip;*

*d) dintre resursele naturale se utilizează, la faza de construire, agregate naturale (nisip, balast), asfalt, beton;*

*e) la faza de realizare a proiectului rezultă deşeuri de materiale de construcție, care vor fi valorificate prin agenţi economici autorizaţi şi deşeuri de tip menajer, care vor fi predate operatorului de salubritate din zonă;*

*f) amplasamentul este situat în afara zonelor de protecţie specială sau arie în care standardele de calitate ale mediului, stabilite de legislaţie, au fost depăşite;*

*g) proiectul a parcurs etapa de evaluare iniţială, din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus;*

*h) anunţurile publice de solicitare a actului de reglementare au fost mediatizate prin: afişare la sediul Comunei Ciceu Mihăiești, publicare în presa locală, afişare pe site-ul şi la sediul A.P.M. Bistriţa-Năsăud. Nu s-au înregistrat observaţii/comentarii/contestaţii referitor la anunţul solicitării de obţinere a actului de reglementare.*

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:

*a) proiectul nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Se vor asigura condiţii pentru ca în zonele protejate (zonele de locuit) nivelul acustic echivalent continuu (Leq) să nu depăşească 50 dB (A), curba Cz 45, conform Ordinului MS nr. 536/1997 pentru aprobarea Normelor de igienă şi a recomandărilor privind mediul de viaţă al populaţiei.*

*3. Materialele necesare pe parcursul execuţiei lucrărilor vor fi depozitate numai în locuri special amenajate în incintă, astfel încât să se asigure protecţia factorilor de mediu.*

*4. Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenului afectat de lucrări şi realizarea unei perdele de protecţie vegetală de protecţie la limita obiectivului.*

*5. Mijloacele de transport şi utilajele folosite vor fi întreţinute corespunzător, pentru a se reduce emisiile de noxe în atmosferă şi scurgerile accidentale de carburanţi/lubrifianţi.*

*6. Atât pentru perioada execuţiei lucrărilor, cât şi în perioada de funcţionare a obiectivului, se vor lua măsurile necesare pentru:*

 *- evitarea scurgerilor accidentale de produse petroliere de la mijloacele auto;*

 - *evitarea depozitării necontrolate a materialelor folosite şi a deşeurilor rezultate.*

*7. Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor.*

*8. Se interzice accesul de pe amplasament pe drumurile publice cu utilaje şi mijloace de transport necurăţate. Titularul activităţii are obligaţia asigurării cu instalaţiile necesare acestui scop - instalaţii de spălare şi sistem colector de ape uzate.*

*9. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean B-N al GNM pentru verificarea conformării cu actul de reglementare.*

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

 Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de H.G. nr. 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

 Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odata cu decizia etapei de încadrare.

 Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condițiile cerute de legislația în vigoare, considerându-se că acestea sunt vătămate într-un drept al lor sau într-un interes legitim.

 Soluţionarea cererii se face potrivit dispoziţiilor Legii nr. 554/2004, cu modificările ulterioare.

 Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinta publicului a deciziei etapei de încadrare revocarea respectivei decizii.

 Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

 **Procedura administrativă prealabilă este gratuită**.

 DIRECTOR EXECUTIV, ŞEF SERVICIU

 AVIZE, ACORDURI, AUTORIZAŢII,

 biolog-chimist Sever Ioan ROMAN ing. Marinela Suciu

 ÎNTOCMIT,

 ecolog Catrinel Dodan